Of gaan hy haar dalk met sy kaal hande verwurg? Hy mag haar nie leed aandoen nie. Sy is net ’n kind. Moet sy hier in die vroeë oggendure so wreed aan haar einde kom? Kan die indringer nie maar genadig wees nie?
Sy wil nie nou al doodgaan nie. Voorvalle soos hierdie vind mos gewoonlik in groot stede plaas. Sy lees gereeld daarvan in die koerant.
“Kom, ons moet in my kamer gaan wegkruip tot die polisie opdaag. Ek weet nie watter bose gedagtes deur Ricky se kop gaan nie.”
Yolandi se oë gaan oop. Hoe lank sy geslaap het, weet sy nie. Onseker kyk sy in die groot vertrek rond. Waar is sy?
Niks hier binne lyk eens vaagweg bekend nie. Aan die reuk van medisyne en ontsmettingsmiddels lei sy af dat dit ’n hospitaal is.
Die dokter maak sy verskyning. Hy neem toetse, probeer vir Yolandi moed inpraat en maak selfs ’n grappie.
Die stemme is oral om haar. Sy smeek hulle om stil te bly. Dan hoor sy ’n siek lag. ’n Man in swart beweeg nader aan haar.
Hy gryp haar aan die keel en begin haar wurg. Sy skrik wakker, val van die bed af en voel hoe haar kop die vloer tref.
Sy was veronderstel om uit te wees soos ’n kers, maar eintlik het die val haar alles laat onthou wat uit haar geheue geblok was.
Sy wens sy kan dit afruk en huis toe hardloop, maar sy besef ook dit sal uiters onverantwoordelik wees.
Op die kassie voor haar bed sien sy ’n vars bos blomme. Sy is nie gretig om te weet van wie dit is nie. Seker iemand wat haar sterkte toewens.